open-index/open-wikipedia-markdown huggingface dataset:
Jukka Laamanen

**Jukka Pekka Laamanen** (s. 4. lokakuuta 1976 Savonlinna) on suomalainen entinen jääkiekkoilija, joka pelasi SM-liigan runkosarjassa 644 ottelua. Hän voitti urallaan kolme Suomen-mestaruutta, SM-hopeaa ja kaksi SM-pronssia. Hän pelasi yhdet maailmanmestaruuskilpailut ja voitti niistä MM-hopeaa. Pelipaikaltaan hän oli puolustaja.

## Ura
### Seuraura

Laamanen nousi 17-vuotiaana SaPKon miesten I-divisioona-joukkueeseen kaudella 1994–1995. Kaudella 1995–1996 Laamanen pääsi yrittämään SM-liigaan, kun hän pelasi JyP HT:ssa. Tämä jäi kuitenkin vain vuoden pestiksi ja seuraavat viisi kautta Laamanen pelasi pääasiassa I-divisioonassa ja sen korvanneessa Mestiksessä SaPKossa, Hermeksessä ja Jukureissa. Kaudella 1999–2000 hän käväisi myös liigassa Tapparassa ja kaudella 2000–2001 Ilveksessä. Ilveksessä hänen kautensa meni pilalle loukkaantumisen takia.

Kaudella 2001–2002 Laamanen teki läpimurtonsa SM-liigassa, kun pääsi isoon rooliin Ässissä hyökkäävänä puolustajana tehden 29 pistettä. Kaudeksi 2002–2003 Laamanen palasi Ilvekseen, jossa kausi kuitenkin oli joukkueelle ja Laamaselle vaikea. Ilves jäi liigan viimeiseksi ja Laamasen peliin vaikuttivat henkilökohtaiset asiat, kun ennen kauden alkua hänen vaimonsa synnytti kaksostytöt keskosina kolme kuukautta etuajassa, ja he olivat pitkään teho-osastolla.

Toinen Ilves-kausi oli parempi, mutta kaudeksi 2004–2005 Laamanen halusi päästä pois Tampereelta. Hän siirtyi HPK:hon, joka oli jo aiemmin ollut kiinnostunut Laamasesta. Ensimmäinen HPK-kausi toi SM-pronssia ja toinen kausi Suomen-mestaruuden. Kaudella 2005–2006 SM-kullan lisäksi Laamanen valittiin kauden päätteeksi SM-liigan tähdistökentälliseen hänen oltua sekä runkosarjassa että pudotuspeleissä liigan toiseksi tehokkain puolustaja.

Kaudeksi 2006–2007 Laamanen siirtyi Kärppiin, jossa hän pelasi kaksi kautta, jotka päättyivät molemmat mestaruuteen. Ensimmäisellä Kärpät-kaudellaan Laamanen teki 36 pistettä, jolla hän sivusi yhden kauden piste-ennätystään. Kaudella 2007–2008 Laamanen palkittiin joulukuun parhaana pelaajana hänen tehtyä yhdeksässä pelissä tehot 3+5.

Keväällä 2008 Laamanen teki neljän vuoden sopimuksen HPK:n kanssa. Laamanen pelasi sopimuskautensa loppuun HPK:ssa ja oli kaudella 2009–2010 mukana voittamassa hopeaa. Huhtikuussa 2012 Laamanen ilmoitti lopettavansa pelaajauransa.

### Maajoukkueura
Nuorten maajoukkueessa Laamanen pelasi ensimmäiset maaottelunsa. Hän pelasi myös nuorten MM-kilpailuissa vuonna 1996.

Ensimmäisen kerran miesten maajoukkueeseen Laamanen valittiin keväällä 2002, kun hän pääsi mukaan Venäjää vastaan käytyihin kahteen harjoitusotteluun. Laamanen valittiin edustamaan Suomea MM-kilpailuihin 2007. Hänen kisapassiaan ei kuitenkaan leimattu kuin vasta välisarjan viimeiseen otteluun Ruotsia vastaan Tuukka Mäntylän loukkaannuttua.
## Tilastot

## Lähteet

## Aiheesta muualla
*
*
*
*
Veena

**Veena** on intialaisen kulttuurin alueella yleinen etunimi, joka on käytössä lähinnä naisilla, mutta jonkin verran myös miehillä.

## Tunnettuja miespuolisia Veena-nimisiä
*Veena Kuppayyar (1798–1860), intialainen muusikko ja säveltäjä
*Veena Venkatagiriyappa (1887–1961), intialainen muusikko
## Tunnettuja naispuolisia Veena-nimisiä
*Veena Kumari (1926–2004) intialainen näyttelijö
*Veena Das (s. 1945), yhdysvaltalainen antropologian professori
*Veena Dubal, yhdysvaltalainen juristi
*Veena Goel (s. 1981), yhdysvaltalainen missi
*Veena Malik (s. 1984), pakistanilainen näyttelijä
*Veena Misra, yhdysvaltalainen insinööri
*Veena Talwar Oldenburg, yhdysvaltalainen historian professori
*Veena Rawat, kanadalainen insinööri
*Veena Sahajwalla, australialainen tukija ja keksijä
*Veena Sahasrabuddhe (1948–2016), intialainen laulaja
*Veena Sud,yhdysvaltalainen ohjaaja
*Veena Verma (s. 1960), brittiläinen kirjailija
Vismuttihohde

**Vismuttihohde** eli **vismutiniitti** on vismuttisulfidista (Bi2S3) koostuva mineraali. Kidejärjestelmältään se on ortorombinen. Kiteet ovat yleensä joko pylväsmäisiä tai neulasmaisia. Vismuttihohteen väri on valkeasta lyijynharmaaseen, hapettunut pinta on kirjava. Viiru on harmaa ja sillä on metallikiilto. Kovuus on 2–2,5 Mohsin asteikollaja ominaispaino on 6,4–7,1 g/cm3.

Vismuttihohde on tärkeä vismuttimalmimineraali. Vismuttihohde esiintyy hydrotermisessä ympäristössä. Sitä esiintyy muun muassa Boliviasta ja Ruotsista.

## Lähteet

## Aiheesta muualla
* Mindat: Bismuthinite 
* Webmineral: Bismuthinite Mineral Data
Rauhanen

**Rauhanen** on solu tai soluryhmä, joka erittää aineita elimistöön. Rauhanen syntyy siten, että epiteelin pinnalle muodostuu aluksi erikoistuneiden solujen muodostama paksuuntuma, joka myöhemmin alkaa työntyä epiteelikudoksen sisään. Yhteydestä pintaan muodostuu rauhastiehyt, jolloin kyseessä on *[[avorauhanen]]* eli eksokriininen rauhanen. Avorauhanen tyhjentää eritteensä epiteelin pinnalle. Jos yhteys pintaepiteeleihin ei säily, on kyseessä endokriininen rauhanen eli *[[Umpieritysjärjestelmä|umpirauhanen]]* (myös *sisäeritysrauhanen*), jonka eritteet siirtyvät suoraan soluja ympäröivään kudosnesteeseen tai kulkevat sidekudoksen kautta verenkiertoon.

Rauhasepiteelissä ei ole verisuonia, vaan rauhaset saavat muiden epiteelikudosten tapaan ravintonsa viereisestä sidekudoksesta, jonka kautta myös kuona-aineet poistuvat.
Luettelo kiinalaisista soittimista

Tämä on luettelo soittimista, joita käytetään lähinnä kiinalaisessa musiikissa.

*banhu
*chi (soitin)
*cizhonghu
*dahu
*diyingehu
*erhu
*gaohu
*konghou
*gehu
*gudi
*guqin
*guzheng
*huqin
*jiaoweiqin
*jinghu
*leiqin
*liuqin
*matouqin
*pipa
*qinqin
*ruan
*sanxian
*se
*suona
*xun
*yangqin
*yazheng
*yehu
*yueqin
*zhonghu
*zhu
*zhuihu
Max Méreaux

**Max Méreaux** (s. 13. lokakuuta 1946 Saint-Omer) on ranskalainen klassisen musiikin säveltäjä. Hän opiskeli musiikkia Pariisin konservatoriossa.

## Sävellyksiä
* Sonatinen für Gitarre und Klavier.
* Sonate für Klarinette, Violoncello und Klavier.
* Suite für zehn Soloinstrumente.
* Pentacle für Orchester.
* Alturas de Macchu Picchu für Bariton und Orchester.
* Das "Konzert für Violine und elf Saiteninstrumente" wurde 1981 bei dem renommierten "Concours International de Composition VALENTINO BUCCHI de Rome" ausgezeichnet.
* Das "Konzert für Violone und zwölf Saiteninstrumente" ist Tibor Varga und seinem Kammerorchester in Detmold gewidmet.

## Aiheesta muualla

*http://catalogue.bnf.fr
*http://www.di-arezzo.com
*http://www.editions-combre.com
*http://www.lafitan.com
*http://www.armiane.fr
*http://www.editions-delatour.com
*http://www.musimem.com/mereaux.htm
Living Loud

**Living Loud** oli englantilaisten heavymuusikoiden levytysprojekti, jossa soittivat Uriah Heepin entinen rumpali Lee Kerslake ja yhtyeen entinen basisti Bob Daisley, nykyään Deep Purplessa vaikuttavat kitaristi Steve Morse sekä kosketinsoittaja Don Airey. Laulajana toimi muun muassa Cold Chisel ja INXS kokoonpanoissa ollut  Jimmy Barnes. 

Yhtye äänitti vuonna 2004 ilmestyneelle debyyttialbumilleen paljon materiaalia Ozzy Osbournen kahdelta ensimmäiseltä studioalbumilta Blizzard of Ozzilta ja Diary of a Madmanilta, joille Bob Daisley ja Lee Kerslake kirjoittivat Osbournen ja Randy Rhoadsin kanssa aikanaan paljon materiaalia. Tähän ovat päällimmäisenä syynä olleet Osbournen ja Daisley/Kerslake -kaksikon väliset riidat, jotka koskivat nimenomaan Osbournen kahden ensimmäisen studioalbumin rojalteja. Daisley ja Kerslake eivät mielestään ole saaneet niitä oikeutetusti.

## Kokoonpano

* Jimmy Barnes: Laulu
* Don Airey: Koskettimet
* Bob Daisley: Basso
* Lee Kerslake: Rummut
* Steve Morse: Kitara

## Julkaisut
* *[[Living Loud (albumi)| Living Loud]]* (2004)
* *[[Live in Sydney 2004]]* (2005, 2CD/DVD)

## Lähteet
Living Loud (albumi)

**Living Loud** on samannimisen englantilaisen heavy metal -yhtyeen 25. huhtikuuta 2004 julkaistu esikoisalbumi.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Jimmy Barnes – laulu
* Don Airey – koskettimet
* Lee Kerslake – rummut
* Bob Daisley – basso
* Steve Morse – kitara

## Aiheesta muualla
* Living Loud discogs.com -sivustolla
Peke Huuhtanen

**Ilmari ”Peke” Huuhtanen** (s. 13. maaliskuuta 1981 Helsinki) on suomalainen entinen jalkapalloilija. Hänen pelipaikkansa oli hyökkääjä.

Huuhtanen aloitti jalkapallouransa 10-vuotiaana Puistolan Urheilijoiden riveissä. Hän pelasi PuiU:ssa B-junioriksi asti, kunnes lähti vaihto-oppilaaksi Ranskaan, Bergeraciin, jossa hän edusti paikallista juniorijoukkuetta. Suomeen Huuhtanen palasi vuodeksi 1999 Malmin Palloseuran A-junioreihin. Ensimmäiset aikuisten ottelunsa hän pääsi pelaamaan Riihimäen Palloseuran riveissä Ykkösessä. Yhden RiPS-kauden jälkeen Huuhtanen palasi jälleen pääkaupunkiseudulle, FC Jokereiden organisaatioon. Ykkösjoukkueen lisäksi hän edusti "farmiseura" Jokruja. Huuhtanen oli mukana nostamassa Jokereita liigaan, ja ensimmäisellä Veikkausliiga-kaudellaan hän teki 6 maalia.

Jokereiden lopetettua jalkapallotoiminnan seuran hankkinut Helsingin Jalkapalloklubi ilmoitti, että Huuhtanen saa hakea peliaikaa muualta. Hän siirtyi FC Hämeenlinnaan, ja sieltä myöhemmin FC Honkaan. Hongassa Huuhtanen oli mukana jo toisessa liiganousussaan. Yhteensä Huuhtanen pelasi Veikkausliigassa 82 ottelua, tehden 14 maalia.
	
Kaudelle 2008 Huuhtanen siirtyi Kakkosessa pelanneen PK Keski-Uusimaan riveihin, jonka kanssa hän sijoittui A-lohkon maalipörssin kolmanneksi. Seuraavaksi kaudeksi hän siirtyi pelaamaan Ykkösen PK-35 Vantaaseen. Hän palasi pelikentille vielä kaudeksi 2012 edustamaan PKKU:a Kolmosessa.

Kaudella 2018 Huuhtanen pelasi Kolmosta PuiU:n riveissä.

## Lähteet

## Aiheesta muualla
*Pelaajakortti Veikkausliigan sivuilla
Juhana IV (Portugali)

**Juhana IV** (; 19. maaliskuuta 1603 Vila Viçosa, Portugali  – 6. marraskuuta 1656 Lissabon) oli Portugalin kuningas vuodesta 1640 kuolemaansa asti.

## Suku
Juhanan vanhemmat olivat, Bragançan 7. herttua Teodósio II (1568–1630) ja espanjalainen Ana de Velasco y Téllez-Girón (1585–1607), joka oli Fríasin herttuan Juan Fernández de Velascon ja Maria Tellez-Gironin tytär. Juhanan äiti kuoli Vila Viçosassa 22-vuotiaana Juhanan ollessa kolmivuotias. Juhanalla oli kaksi veljeä, Vila do Conden herra Edward Bragançalainen ja Alexander Bragançalainen sekä nelivuotiaana kuollut sisko Katariina.

## Kuningas
Juhana oli vuodesta 1630 Bragançan herttua seuraten mielenvikaisena kuollutta isäänsä. Hänet valittiin kuninkaaksi Portugalin itsenäistyttyä Espanjasta vuonna 1640. Tämä johti kuitenkin Portugalin restauraatiosotaan Espanjaa vastaan, ja Espanja tunnusti Portugalin itsenäisyyden vasta Lissabonin rauhassa vuonna 1668. Juhana IV:stä alkanut Bragançan dynastia hallitsi Portugalia vuoteen 1853 asti. 

Juhana IV keräsi valtakaudellaan suuren kirjaston, joka kuitenkin tuhoutui Lissabonin maanjäristyksessä vuonna 1755. Juhana IV oli taiteiden suosija ja hän myös sävelsi itse kirkkomusiikkia. Hänen sävellyksiinsä kuuluvat *Palestrinan puolustaminen* ja *Modernin musiikin puolustus* ,jotka on julkaistu Lissabonissa 1649.

## Perintö
Kun Juhana IV kuoli vuonna 1640, valtaan nousi hänen alaikäinen, kolmivuotias poikansa Alfonso VI. Vuoteen 1662 asti sijaishallitsijana oli leskikuningatar Luisa Maria. Alfonson syrjäytti jo vuonna 1668 hänen nuorempi veljensä Pietari II, joka aluksi toimi sijaishallitsijana.

Tytär Katariina de Bragança meni vuonna 1662 naimisiin Englannin kuninkaan Kaarle II:n kanssa ja Bombay (Mumbai) Intiassa annettiin myötäjäisinä englantilaisille.

## Avioliitto ja lapset
Juhana nai vuonna 1633 espanjalaissyntyinen Luisa María Francisca de Guzmán y Sandovalin (1613–1666), joka Medina-Sidonian herttuan Manuel Pérez de Guzmán y Silvan ja Juana Lorenza Gomez de Sandoval y de la Cerdan tytär.

Juhanalle ja Luisalle syntyi kahdeksan lasta, joista kaksi kuoli jo pieninä:
* infante, kruununprinssi Teodósio, Brasilian prinssi ja Bragançan herttua (1634–1653), kuoli naimattomana 19-vuotiaana todennäköisesti tuberkuloosiin
* Ana, Bragançan herttuatar (k. 1635), syntyi kuolleena
* infanta, kruununprinsessa Johanna (Juana) Beiran ruhtinatar (1635–1653), kuoli naimattomana 18-vuotiaana 
* infanta, kruununprinsessa Katariina de Bragança (1638–1705), Englannin kuninkaan Kaarle II:n puoliso.
* Manuel, Bragançan herttua (k. 1640), syntyi kuolleena
* Alfonso VI (1643–1683), Portugalin kuningas 1640–1683, syrjäytettiin todellisesta vallasta vuonna 1668
* Pietari II (1648–1706), Portugalin kuningas vuosina 1683–1706, sitä ennen sijaishallitsija vuodesta 1668

Lisäksi Juhanalla oli yksi avioton tytär, Maria de Bragança (1644–1693).
Pikku Kananen

**Pikku Kananen** () on vuonna 2005 ensi-iltansa saanut Walt Disney Picturesin tietokoneanimaatioelokuva. Elokuva on Walt Disney Animation Studiosin 46. animaatioelokuva.

## Juoni

Pikku Kananen saa koko Tammelan kaupungin paniikin valtaan, kun hän varoittaa taivaan putoamisesta. Kaikki kuitenkin uskovat, että hänen päähänsä putosi vain tammenterho. Näin Pikku Kananen saa itselleen hullun maineen.

Vuoden kuluttua Pikku Kanasen toilailuista on tehty elokuva. Aiheuttamalla koulussa palohälytyksen Pikku Kanasen maine vain huononee. Hän ilmoittautuu pesäpallojoukkueeseen saadakseen mainetta pesistähtenä kuten isänsä. Aluksi kaikkien suosikki on Ringa Repo, joka ei oikein pidä Pikku Kanasesta. 

Mestaruusottelussa Pikku Kanasen lyönti kuitenkin ratkaisee. Kaikki näyttää olevan hyvin, kunnes Pikku Kanasen huoneeseen putoaa jälleen "pala taivasta". Pian ilmenee, että se onkin pala ufoalusta. 

Kun ufot pakenevat ilman, että kukaan näkee niitä, Pikku Kananen saa jälleen hullun maineen. Pian ufot palaavat hakemaan maahan jättämäänsä vauvaa. Pikku Kananen onnistuu isänsä kanssa palauttaa ufovauva vanhemmilleen.

Taas vuoden kuluttua ilmestyy uusi Hollywood-elokuva, jossa Pikku Kananen kuvataan suureksi sankariksi.

## Äänirooleissa
### Päärooleissa

### Sivuäänet
 

## Lähteet

## Aiheesta muualla
*The Official Chicken Little Website
*The Big Cartoon DataBase entry for ''Chicken Little''
*''Chicken Little'' DVD Review/Article at UltimateDisney.com
*Chicken Little @ the SoundtrackINFO project
*Chicken Little Info – presented by chickenlittle-movie 
*Chicken Little (2005) – presented by MovieWeb
Vuorisuola

**Vuorisuola** (NaCl) eli **haliitti**, joskus myös **kivisuola**, on geologinen aines, jonka nimitys viittaa sekä mineraaliin että sen muodostamaan kivilajiin. 

Vuorisuolaa lisätään yleisesti elintarvikkeisiin ja ruokiin, joissa se parantaa säilyvyyttä ja toimii natriumin lähteenä. Sitä käytetään myös kemianteollisuudessa. 

Vuorisuolan kiderakenne on kuutiollinen. Kiteet ovat joko kuutiomaisia tai rakeista massaa. Vuorisuola on väriltään valkoinen, harmaa tai väritön, joskus myös kellertävä, punertava tai sinertävä. Viiru on valkoinen. Kiilto on rasvamainen tai lasimainen. Vuorisuola on yleensä läpinäkyvä tai läpikuultava. Vuorisuolan kovuus on 2 Mohsin asteikolla ja ominaispaino on 2,1−2,2&nbsp;g/cm3. Vuorisuola maistuu suolaiselta ja liukenee veteen. 

Vuorisuolaa esiintyy ainoastaan sedimenttisissä kivissä. Sitä esiintyy suolakerrostumissa esimerkiksi kipsin seuralaisena. Esiintymiä on muun muassa Saksassa, Itävallassa, Yhdysvalloissa ja Italiassa. Suomessa vuorisuola on yleinen kvartsin fluidisulkeumissa. 

## Kiderakenne

Vuorisuolalla on mineralogian historian kannalta huomattava merkitys, sillä se oli ensimmäinen mineraali, jonka atomitason kiderakenne saatiin selville. Englantilaiset fyysikot Sir William Henry Bragg ja Sir William Lawrence Bragg selvittivät sen röntgendiffraktiolla vuonna 1913 aloittaen siten röntgenkristallografian aikakauden.

## Lähteet

## Aiheesta muualla
* Mindat: Halite 
* Webmineral: Halite Mineral Data
Volkswagen Schwimmwagen

**VW-Schwimmwagen** (*Kfz.1/20*, *l.schwf.Pkw.Typ K2s*, *Porsche Typ 128* ja *Typ 166*) on amfibinen ajoneuvo, jota Saksan sotavoimat käyttivät toisen maailmansodan aikana. Se perustui teknisesti myöhemmin Volkswagen Kuplana tunnetun KdF-Wagen Typ 1:n pohjalta suunniteltuun Kübelwageniin. 

Schwimmwagenia valmistettiin Volkswagen-tehtaalla Wolfsburgissa, mutta Ambi Budd valmisti sen rungot Berliinissä. Porschen ensimmäinen autojen runkojensuunnittelija Erwin Komenda suunnitteli auton rungon. Komenda patentoi ideansa uivasta autosta Deutsches Patent- und Markenamtissa.

Auton pohja oli kellumista varten ammeen muotoinen. Potkuri taitettiin takaa alas ja yhdistettiin kampiakseliin. Vedessä Schwimmwagwnia ohjattiin etupyörillä. Ohjaus ei ollut kovin tehokas, mutta se toimi.

Kaikki Schwimmwagenit olivat nelivetoisia, myös aikaisempi Type 128, joka perustui täysimittaiseen Kübelwagenin runkoon. Massatuotantomallilla (Type 166) oli kahden metrin akseliväli.

Schwimmwageneja valmistettiin vuosina 1941–1944 arviolta noin 15&nbsp;000 kappaletta.

Schwimmwagen on saksaa, ja se tarkoittaa ”uintiautoa/uivaa autoa”.

## Tekniset tiedot
*Pituus: 3,83 m
*Leveys: 1,48 m
*Paino tyhjänä: 910 kg
*Kantavuus: 435 kg
*Korkeus katon kanssa: 1,62 m
*Moottorin tilavuus: 1 131 cm³
*Vaihteet: 4 + 1
*Huippunopeus: 80 km/h tiellä, 10 km/h vedessä
*Kääntösäde: 9 m tiellä, 15 m vedessä
*Polttoaineen keskikulutus / 100 km: 9 litraa

## Lähteet

## Aiheesta muualla

* Schwimmwagen
Badding Rockers

**Badding Rockers** oli 1980- ja 1990-lukujen vaihteessa vaikuttanut suomalainen rock-yhtye, joka soitti pääasiassa omaa tuotantoaan ja myös Rauli "Badding" Somerjoen kappaleita cover-versioina. Yhtyeen keulahahmona toimi laulaja/lauluntekijä-basisti Marko Haavisto, joka on myöhemmin tullut tunnetuksi muun muassa yhtyeistä Kulkukoirat ja Poutahaukat.
## Jäsenet
### Kolmas vuoro -levyllä
* Marko Haavisto – basso ja laulu
* Ismo Leponiemi (kitara, harmonikka)
* Jari Mattila (kitara)
* Marko Haapalainen (rummut)
* Mikko Saira (sähköurut)

### Rauhaton sydän -levyllä
* Marko Haavisto – basso ja laulu
* Mika Rokka – kitara
* Ville Uljas – kitara
* Kuja Salmi – rummut

## Julkaisut
* *[[Rock 'n' roll keijukainen]]* (1987)
* *[[Rauhaton sydän]]* (1989)
* *[[Kolmas vuoro]]* (1993)
* *[[Rock'n'Roll ja kiitos hei]]* (2022)

## Lähteet

* Marko Haaviston sivustot
Luis de Milán

**Luis de Milán** (noin 1500 Valencia – 1561 Valencia) oli espanjalainen säveltäjä ja vihuelisti. Hän julkaisi ensimmäiset sävellyksensä vuonna 1536 kirjassa *El maestro*. 

## Levytyksiä
*Christopher Wilson - *Milán, [[Luys de Narváez|Narvaez]]: Music for vihuela* (Naxos)
Pahvi

**Pahvi** on vähintään 250 g/m2 painavaa paksua kartonkia. Pahvi-nimitystä käytetään puhekielessä yleensä ulkopakkauskartongeista tai ulkopakkauskartongin ja aallotuskartongin muodostamasta puolivalmisteesta, ei kartonkikerrosten väliin jäävästä aallotuspahvista. Esimerkiksi vähittäiskaupassa käytettävissä pahvilaatikoissa on pinnassa ja sisällä pintapakkauskartonkia ja niiden väliin liimattu aaltoileva kerros on ominaisuuksiltaan vaatimattomampaa aallotuskartonkia, mikä antaa pahvilaatikolle edullisesti sen pakkaustarkoituksiin tarviseman lujuuden.

Pahvia valmistetaan monikerroksisten kartonkien tapaan ajamalla 2&ndash;4 paperirataa yhteen.

## Erilaiset pahvit
Pahveja eli ulkopakkauskartonkeja on periaatteessa kahta eri tyyppiä: kraftlainerista (englanniksi kraftliner; suomen puhekielellä "voimapaperi") tai testlainerista (englanniksi testliner) tehtyjä. 

Laineria käytetään pahvin ulkopinnoilla, minkä vuoksi siltä vaaditaan kirjapaino-ominaisuuksia merkitöjen ja logojen painamista varten. 

Jos pahvi on niin kutsuttua aaltopahvia, ajetaan pahvin keskikerrokseksi useimmiten flutingia eli aallotettua uusiomassaa aallotuspahviksi. Valkoisten pahvien pintaan on ajettu ohutta normaalia päällystettyä paperia.

## Lainerityypit
Lainerityypeistä kraft on hyvin kestävää ja neitseellisestä kuidusta (ei uusiomassaa) valmistettua kovat lujuusarvot saavuttavaa paperia jota käytetään myös säkkipaperissa. Kraftlaineri on valkaisematonta mekaanista ja sellumassaa sekoittamalla tehtyä paperia. Testlaineri eroaa kraftista siinä että siinä on pääasiassa käytetty uusiomassaa, jonka sekaan on saatettu käyttää hieman neitseellistä kuitua. Testlaineri ei omaa kovinkaan hyviä lujuusarvoja, joten se ei sovi vaativiin käyttötarkoituksiin, mutta on halvempaa kuin kraftlaineri.

## Pahvien käyttö
Pahveja käytetään pääasiassa suurten pakkausten pakkaamiseen. Pahvit ovat pakkaamiseen hyviä edullisuutensa ja käytön jälkeisen hävittämisen tai kierrätyksen vuoksi. Pahvin ja muiden materiaalien yhdistelmät esimerkiksi muovilaminointi tai -vuoraus, mahdollistavat tuotteen säilyvyyden ja suojan myös kosteissa tai muutoin vaikeissa olosuhteissa.

## Katso myös
*Aaltopahvi

## Lähteet

## Aiheesta muualla

#

#
Luys de Narváez

**Luys de Narváez** oli 1500-luvulla elänyt espanjalainen säveltäjä ja vihuelisti. Hän syntyi Granadassa, mutta tarkkaa syntymäaikaa ei ole tiedossa. Luys de Narváez julkaisi ensimmäiset sävellyksensä vihuelalle Valladolidissa vuonna 1538. Vuosina 1539 ja 1543 hän julkaisi myös kaksi kirjaa motetteja. Narváez kuoli vuonna 1555 tai myöhemmin.

## Levytyksiä
*Christopher Wilson — *[[Luis de Milán|Milán]], Narváez: Music for Vihuela* (Naxos)

## Aiheesta muualla
*Narváez  ,
Markus Kajo

**Markus Aarni Erämies Kajo** (s. 7. joulukuuta 1957 Isojoki), tunnettu myös nimimerkillä **Kettunen**, on suomalainen toimittaja, kirjailija (pakinoitsija), käsikirjoittaja ja televisiojuontaja. Hän aloitti toimittajanuransa koulukaupungissaan Joensuussa. Hän on esiintynyt Yle TV2-kanavalla muun muassa ohjelmissa *[[Ihmisen käsikirja]]*, *[[Markus Kajon ruudunsäästöohjelma]]*, *[[Naurun paikka]]*, *[[TV-ohjelma Kettunen]]* ja *[[Nousevan auringon Kajo]]*.

## Ura
Kajon omaperäinen leppoisa tyyli teki läpimurron hänen ja Hannu Lumivuoren ohjelmassa *[[TV-ohjelma Kettunen]]*, jota esitettiin TV2:ssa vuosina 1988–1992. Ohjelmassa Kajo nimihenkilönä ihmetteli vanhojen lehtimainosten ja arkistopätkien lomassa erilaisia yhteiskunnan ilmiöitä ja muita maailman asioita ja väänsi niistä hillittyä huumoria. Hänen pakinansa tuovat esille arkipäivän absurdeja ilmiöitä. Kettunen ilmettelee esimerkiksi kynnyksiä, maaherroja, kissan alahampaita ja pannuhuoneita. Tekstien hauskuus perustuu yllättäviin rinnastuksiin ja ajatuksellisiin hyppäyksiin.  Kettusesta tuli sittemmin Kajon alter ego ja pakinoitsijaminä. Ohjelman pohdiskeluja on myöhemmin julkaistu myös kirjoina. *Naurun paikka* -ohjelmassa pääosassa olivat ulkomaiset koomiset kotivideot. Se palkittiin yleisö-Venlalla 1995 ja Telviksellä vuonna 1997.

Kesällä 2006 Markus Kajo tutki 10-osaisessa *[[Nousevan auringon Kajo]]* -ohjelmassa Japanin ihmeitä ja erikoisuuksia. Vuodesta 2011 Kajo on kirjoittanut Ajatusten miljoonalaatikko -blogia Yle Olotilassa.

Markus Kajo jäi eläkkeelle Ylestä vuoden 2021 lopussa. Nykyään hän on media-alan yrittäjä.

## Yksityiselämä
Kajo vietti lapsuutensa Joensuussa. Hän avioitui jo nuorena ja jäi leskeksi vuonna 2017. Kajolla on ollut aivoinfarkti ja hänelle on tehty neljä isoa mahaleikkausta. Hän on kertonut olevansa erityisherkkä. Kajo jäi eläkkeelle Yleisradiosta vuoden 2021 lopussa. 

## Televisio-ohjelmat
* *[[TV-ohjelma Kettunen]]* (1988–1992)
* *[[Ihmisen paras ystävä]]* (1990)
* *[[Hannu ja Kettu]]* (1992)
* *[[Luulot pois]] (1994)
* *Naurun paikka* (1995–1998)
* *Musiikkiohjelma Kettunen* (1996–1997)
* *Kajon musiikkiohjelma* (1998) 
* *Illan Kajo: herrain metkuja* (1999)  
* *Ihmisen käsikirja* (2000)
* *Markus Kajon ruudunsäästöohjelma* (2001–2002)
* *Markus Kajon ihme pätkiä* (2003)
* *Nousevan auringon Kajo* (2006)

== Kirjoja ==
* 
*  
* 
* 
* 
* 
* 
* 
**Tandem-kentauri eli Kettusen jo mones kirja.'' Helsinki: Docendo, 2018. .

## Palkinnot
* Tampereen kaupungin luovan kirjallisen työn palkinto (1989, 1995)

## Lähteet

## Aiheesta muualla
* Kettusen paluu: Ihmisen käsikirja.
* Markus Kajo: Ajatusten miljoonalaatikko (Yle).
* Yle Areena: Markus Kajo: Ajatusten miljoonalaatikko.
* Ylen Elävä arkisto: Markus Kajo Euroopan union sydämessä.
* Ylen Elävä arkisto: Markus Kajo samppanjan kotimaassa.
* Ylen Elävä arkisto: Markus Kajo sosiaaliluokkien Britanniassa.
* Ylen Elävä arkisto: Markus Kajo pastamatka Italiaan.
* Ylen Elävä arkisto: Markus Kajo Saksan ihmemaassa.
* Ylen Elävä arkisto: Markus Kajo Torremolinoksessa.
* Ylen Elävä arkisto: Kettunen: Poloparat.
* Ylen Elävä arkisto: Tietoisku vm. 1990: Tv-lupa (Kettunen).
*
Ašoka

**Ašoka** (tai **Asoka**) oli Maurya-valtakunnan hallitsija Intiassa vuodesta 268 eaa. vuoteen 232 eaa. Hän oli yksi Intian sen aikakauden mahtavimmista ruhtinaista. Useiden sotilaallisten valloitusretkien jälkeen Ašoka hallitsi pääosaa eteläisestä Aasiasta ja lisäksi nykyistä Afganistania ja Bengalia. Ašoka oli ensimmäisiä merkittäviä buddhalaisuuden kannattajia ja rakennutti muistomerkkejä Buddhan elämään liittyville paikoille. Yksi näistä muistomerkeistä on Ašokan pylväs Sarnathissa, nykyisessä Uttar Pradeshin osavaltiossa. Se on paikalla, jossa Buddha ensimmäistä kertaa saarnasi rauhaa ja vapautta maailmankaikkeuden neljään kolkkaan. Sen muistoksi Ašokan pylvään päässä oli neljään eri suuntaan karjuvia leijonia esittävä patsas. Tästä yhdestä hiekkakivestä veistetystä neljän leijonan ryhmästä tuli Intian kansallistunnus vuonna 1950.

Tarinan mukaan Ašoka oli nuorena hurja sotapäällikkö, mutta muutti elämänsä Kalingan sodan jälkeen. Kalingassa Ašoka oli itse todistamassa, miten noin satatuhatta sotilasta ja siviiliä sai surmansa verisessä taistelussa. Tämän jälkeen Ašoka pyrki välttämään sotaa ja väkivaltaa sekä edisti buddhalaisuuden leviämistä Intiassa. Saarnatessaan väkivallatonta vastarintaa Mahatma Gandhin seuraajat viittasivat usein Ašokan perintöön. 

Ašokan hallinnon aikana buddhalaisia opetuksia edistettiin paitsi Maurian alueilla myös ulkomailla. Ashoka lähetti buddhalaisia lähettiläitä ja lähetyssaarnaajia tekemään vierailuretkiä Aasian ja nykyisen Euroopan alueella nykypäivän Burmassa, Nepalissa, Kiinassa, Japanissa ja jopa Kreikassa.  

Asokan suurin tavoite oli murentaa kastien jäykät hierarkiat ja niiden suuri valta säädellä kaikkea ihmisten välistä toimintaa.

Intian varhaisen historian tutkija Romila Thapatin mukaan Asoka oli todennäköisesti ensimmäinen intialainen hallitsija, joka arvosti maaseudun väestöä ja tunnusti sen tärkeyden valtion taloudelle.

Häntä pidetään ihanteellisena esimerkkinä väkivallattomasta poliittisesta diplomatiasta.

## Lähteet

## Aiheesta muualla
Kari Wuhrer

**Kari Samantha Wuhrer**, (s. 28. huhtikuuta 1967 Brookfield, Connecticut) on yhdysvaltalainen näyttelijä ja laulaja. Hänet tunnetaan myös nimillä **Kari Salin** ja **Kari Salin-Wuhrer.**

Wuhrerin ensimmäinen rooli oli vuonna 1986 ilmestyneessä draamaelokuvassa *Fire with Fire*. Huolimatta pitkästä urastaan Wuhrer ei ole päässyt vielä päärooliin yhdessäkään suuren budjetin elokuvassa. Elokuvaroolien ohessa hänet on nähty vierailevana tähtenä TV-sarjoissa *[[Beverly Hills 90210]]*, *[[Nash Bridges]]* ja ''CSI: Crime Scene Investigation''. Tämän lisäksi Kari Wuhrer on näytellyt scifi-sarjassa *[[Sliders]]* (1997) ja liittoutuneiden (Allied) Tanya-hahmoa *[[Command & Conquer: Red Alert 2]]* ja *[[Command & Conquer: Yuri’s Revenge]]* -tietokonepeleissä.

## Aiheesta muualla
* 
*
Vincenzo Capirola

**Vincenzo Capirola** (1474-1548) oli italialainen säveltäjä ja luutisti. Hän oli kotoisin Bresciasta, mutta työskenteli 1510-luvun lopulta Venetsiassa. Yksi Capirolan oppilaista, Vitale, kirjoitti ylös monia opettajansa luuttusävellyksiä.
Roscommonin kreivikunta

**Roscommonin kreivikunta** () on Irlannin tasavallan kreivikunta Connachtin historiallisessa provinssissa maan länsiosassa. Siellä on 64&nbsp;436 asukasta (vuonna 2016) ja sen pinta-ala on 2&nbsp;445,09 neliökilometriä.

Kreivikunnan pääkaupunki on Roscommon. Athlonen kaupunki sijaitsee osaksi Roscommonissa, osaksi viereisessä Westmeathin kreivikunnassa.

## Kylät ja kaupungit

## Lähteet

## Aiheesta muualla

*Kreivikunnan internetsivut
Brahe

**Brahe** on sukunimi, jolla voidaan viitata seuraaviin henkilöihin:
* Tanskalainen Brahe-suku
** Sophie Brahe, (1556–1643), tanskalainen puutarhuri ja tähtitieteilijä
** Tyko Brahe (1546–1601), tanskalainen tähtitieteilijä
***Brahe** oli Ruotsin ritarihuoneeseen numerolla 1 merkattu kreivillinen aatelissuku,  jonka tunnettuja jäseniä olivat muun muassa:
** Per Brahe vanhempi (1520–1590), kreivi ja drotsi
*** Erik Brahe (1552–1614), kreivi
*** Gustaf Brahe  (1558–1615), kreivi
*** Magnus Brahe (1564–1633),  valtaneuvos ja kreivi
**** Ebba Brahe (1596–1674), hovineiti ja Jakob De la Gardien puoliso
***Abraham Pietarinpoika Brahe (1569–1630), valtaneuvos ja kreivi
****Pietari Brahe (nuorempi) (1602–1680), valtaneuvos, kreivi ja drotsi
*****Elsa Beata Persdotter Brahe (1629–1653), ruotsalainen kreivitär ja herttuatar, Pietari Brahen tytär
****Nils Brahe vanhempi (1604–1632), kreivi ja valtaneuvos
*****Nils Brahe nuorempi (1633–1699), kreivi ja valtaneuvos
** Erik Brahe (1722–1756), kreivi
*** Magnus Brahe (1790–1844), kreivi ja valtakunnanmarsalkka

* *[[M/S Brahe]]*, suomalainen risteilyalus
* ''S/S Pehr Brahe, vuonna 1916 upotettu suomalainen höyrylaiva
* Brahea, Lieksan aikaisempi nimitys
* Brahestad, Raahen ruotsinkielinen nimi
* Brahelinna, matkailukeskus ja linnakartanon rauniot Ristiinassa

## Lähteet
*

### Viitteet
Skyenterrieri

**Skyenterrieri** (, ) on matala, pitkänomainen koira, joka on kotoisin Skyen saarelta Skotlannin edustalta. 

## Ulkonäkö

Ulkonäöltään skye on lyhytjalkainen ja pitkäselkäinen, ja sillä on yleensä pystyt, pitkäkarvaiset korvat. Sen turkki on pitkäkarvainen, melko suora ja melko karkea. Turkin hoito on helppoa – skyelle riittää viikoittainen harjaus ja peseminenkin on näppärää karvapeitteen kaksikerroksisuuden (pehmeä aluskarva ja pitkä päällyskarva) ansiosta. Karvapeitteensä lämpöisyyden puolesta se sopii myös Suomen kylmiin sääoloihin. Skyenterrierin yleisimmät värit ovat musta, kermanvärinen ja harmaa, mutta muitakin sävyjä tavataan. 

 

## Luonne ja käyttäytyminen

Luonteeltaan skyenterrieriä kuvaillaan yleensä ystävälliseksi, lojaaliksi, älykkääksi, vahvatahtoiseksi ja rauhalliseksi. Se on oman perheensä koira, joka saattaa suhtautua vieraisiin kohteliaan varautuneesti. 

## Alkuperä ja nykytilanne

Skyenterrierin alkuperäisen tarkoituksen uskotaan olleen erilaiset luolatyöt mäyräkoiran tavoin, mutta nykyään skyenterrierit ovat pääosin seurakoiria. 

Skye on yksi maailman uhanalaisimmista koiraroduista. Koko maailmassa pentuja rekisteröidään vuosittain vain noin 300, Suomessa noin 20. Kokonaisuudessaan Suomessa on tällä hetkellä noin 250 skyenterrieriä. Kantojen vähäisyyden vuoksi skyejä tuodaan Suomeen paljon ulkomailta, muun muassa Yhdysvalloista, Britanniasta ja Keski-Euroopasta, mutta niitä myös viedään paljon ulkomaille suomalaisten skyenterrierien korkean arvostuksen ansiosta.

## Käyttötarkoitus ja harrastukset

Skye sopii monenlaiseen harrastustoimintaan. Eniten näitä näyttäviä koiria tavataan näyttelykehissä, mutta skyeja löytyy myös agility- ja tokoharrastajien piireistä, sekä alkuperäisen tarkoituksensa mukaan metsästyspuolelta lähinnä jälkikoirana.

## Terveys

Rakenteestaan huolimatta selkävaivat ovat suhteellisen harvinaisia skyeille, eikä rodun piiristä ole löydetty periytyviä sairauksia. Skyet ovat siis varsin terveitä koiria.

## Lähteet

*Kennelliiton rotumääritelmä (pdf)
*Suomen Skyenterrierikerho ry
*The Skye Terrier Club of UK
*Ulla Kokko: *Koirien pikkujättiläinen*. WSOY 2004.

### Viitteet
Tor Aulin

**Tor Aulin** (10. syyskuuta 1866 Tukholma – 1. maaliskuuta 1914 Saltsjöbaden) oli ruotsalainen säveltäjä, kapellimestari ja viulisti. Hän opiskeli Tukholman kuninkaallisessa musiikkikorkeakoulussa vuosina 1877–1883 ja Berliinin konservatoriossa 1884–1886. Vuosina 1889–1892 hän toimi konserttimestarina Ruotsin kuninkaallisessa oopperassa. Myöhemmin hän johti sinfoniaorkestereita Tukholmassa ja Göteborgissa. Vuonna 1887 Tor Aulin perusti Aulin-kvartetin, joka hajosi vuonna 1912.

Aulin sävelsi orkesteri- ja kamarimusiikkia, muun muassa viulusonaatin, kolme viulukonserttoa, orkesterisarjan, ja monta pientä kappaletta viululle.

Säveltäjä Valborg Aulin oli Torin sisko.

## Lähteet

## Aiheesta muualla
* Nuotteja International Music Score Library Projectissa
Pitäjänmäen tornitalo

**Pitäjänmäen tornitalo** (markkinointinimeltään **Pitsku Tower**) on Helsingin Pitäjänmäellä sijaitseva 17-kerroksinen ja 70 metriä korkea toimistorakennus. Vuonna 2001 valmistuneen rakennuksen on suunnitellut arkkitehti Mauri Tommila.

Tornitalon kokonaisala on 9&nbsp;300 m² ja kokonaistilavuus 33&nbsp;450 m³. Kaikki kerrosten välinen liikenne tapahtuu hisseillä ja portaat ovat vain hätäpoistumisteinä.

Tornitalo valmistui Digian pääkonttoriksi, joka oli alkujaan nimeltään SysOpen. Digian pääkonttori oli talossa vuoteen 2010 asti.

## Kuvia

Tiedosto:Sys Open Tower11.JPG|Tornitalo vuonna 2005, jolloin se oli nimeltään **SysOpen Tower**.
Tiedosto:Pitäjänmäki Tower.jpg|Näkymä alhaalta.


## Lähteet

## Aiheesta muualla
Kushtrim Rama

**Kushtrim Rama** (s. 10. toukokuuta 1987 Skënderaj, Jugoslavia) on suomalainen entinen jalkapalloilija, joka on edustanut muun muassa Turun Palloseuraa. Hän pelasi ainoan Veikkausliigan ottelunsa kaudella 2005 HJK:ta vastaan. Saman vuoden joulukuussa Rama harjoitteli englantilaisten Stoke Cityn ja Wrexhamin kanssa. TPS ja Rama purkivat sopimuksensa yhteisymmärryksessä maaliskuussa 2006, jonka jälkeen hän pelasi Kakkosta VG-62:ssa ja Turun Tovereissa.

Kosovolaistaustainen Rama on pelannut myös futsalia turkulaisessa KF Kosovassa. Jalkapallouransa jälkeen hän on toiminut ravintoloitsijana Turussa ja Porissa.

## Tilastot

## Lähteet
Sligon kreivikunta

**Sligon kreivikunta** (, ) on Irlannin tasavallan kreivikunta Connachtin historiallisessa provinssissa maan länsiosassa. Siellä on 65 357 asukasta (vuonna 2016) ja sen pinta-ala on 1 791,19 neliökilometriä.  

Kreivikunnan pääkaupunki ja suurin kaupunki on Sligo, jolta se on saanut nimensä.

## Kylät ja kaupungit

## Lähteet

## Aiheesta muualla

*Kreivikunnan internetsivut
Graham Chapman

**Graham Chapman** (8. tammikuuta 1941 Leicester, Englanti – 4. lokakuuta 1989 Maidstone, Englanti) oli brittiläinen koomikko ja käsikirjoittaja, joka tuli tunnetuksi Monty Python -ryhmän jäsenenä ja pääosien esittäjänä ryhmän elokuvissa *[[Monty Pythonin hullu maailma]]* (1974) ja *[[Brianin elämä]]* (1979). Chapman esiintyi myös Iron Maidenin ”Can I Play with Madness” -musiikkivideolla.

Chapman oli koulutukseltaan lääkäri, mutta ei harjoittanut ammattia käytännössä koskaan. Hän tapasi opiskeluaikanaan Cambridgen yliopistossa John Cleesen, jonka kanssa hän alkoi kirjoittaa sketsejä muun muassa Monty Pythonia varten. Ryhmän jäsenet ovat kertoneet sketsien korkealentoisimpien juonenkäänteiden olleen Chapmanin erikoisalaa.

1970-luvun puolivälissä Chapman kertoi julkisesti homoseksuaalisuudestaan ja osallistui sittemmin aktiivisesti seksuaalisen tasavertaisuusliikkeen toimintaan. Hänen elämänkumppaninsa vuodesta 1966 oli David Sherlock, jonka kanssa hän vuonna 1971 adoptoi kotoaan karanneen liverpoolilaispojan John Tomiczekin. Aikuisiällä Tomiczek hoiti Chapmanin liikeasioita, kunnes kuoli vuonna 1992.

Chapman kuoli kurkku- ja selkäydinsyövän komplikaatioihin 4. lokakuuta 1989, päivää ennen *[[Monty Pythonin lentävä sirkus|Monty Pythonin lentävän sirkuksen]]* ensilähetyksen 20-vuotisjuhlaa.

Chapman kirjoitti vuonna 1980 omaelämäkerran *A Liar’s Autobiography*, josta Terry Jonesin poika Bill ohjasi vuonna 2012 Monty Python -tyylisen animaatioelokuvan, ääninäyttelijöinä ryhmän jäsenet.

## Lähteet
Angelniemen kirkko

**Angelniemen kirkko** on rakennettu 1772 Kemiön saaren pohjoispäähän niemeen ja sijaitsee korkealla kalliolla meren äärellä. Kirkkoon mahtuu 250 henkeä. Kirkko rakennettiin turkulaisen rakennusmestarin Matti Åkerblomin johdolla. Se on pitkäkirkko, jossa on kirkkolaivan lisäksi sitä matalammat vastakkain olevat sakaristo ja asehuone. Kirkon länsitornissa on kolme kelloa, jotka ovat olleet käytössä vuosista 1738, 1824 ja 1844 alkaen.

Alttaritaulu on Aleksandra Ståltin öljymaalaus vuodelta 1897 ja se kuvaa Kristuksen kirkastumista. Taulun yläpuolella on 1300-luvulta peräisin oleva krusifiksi. Saarnatuoli on vuodelta 1772. Sen sivujen ja porraskaiteiden katkokaaripeileihin on maalattu Jeesuksen, evankelistojen ja apostolien kuvia. J. A. Zachariassenin urut on rakennettu 1898 ja ne ovat mekaaniset ja kuusiääniset. Niiden lisäksi kirkossa on vuonna 2002 hankitut digitaaliurut, jotka kestävät merellisen ilmaston ja ovat soittokuntoiset säällä kuin säällä.

Kirkkoa korjattiin perusteellisesti vuonna 1843: uusimalla vesikatto, korottamalla lattiaa ja rakentamalla portaat saarnastuoliin. Uusi korjaus toteutettiin arkkitehtien T. Soran ja G.H. Wahlroosin suunnitelmien mukaan vuonna 1935. Silloin mm. laitettiin alttariseinän ikkunoihin lahjoituksena saadut, kristillisiä vertauskuvia sisältävät lasimaalaukset.

Angelniemi oli itsenäisenä seurakuntana ja kuntana vuodet 1916–1966, jonka jälkeen se palasi takaisin osaksi emäpitäjäänsä Halikkoa. Nykyisin kirkossa pidetään kesäisin jumalanpalveluksia kahdesti kuukaudessa ja talvikaudella lähinnä vain suurten kirkollisten juhlapyhien yhteydessä.

Museovirasto määritteli vuonna 2009 Angelniemen kirkon ja sitä ympäröivän kulttuurimaiseman yhdeksi Suomen valtakunnallisesti merkittävistä rakennetuista kulttuuriympäristöistä.

## Lähteet
*Salon seudun kulttuuripalvelut 

### Viitteet

## Aiheesta muualla

*
Hugo Miranda

**Hugo Javier Miranda Rivas**  (s. 8. elokuuta 1980 Asunción, Paraguay) on entinen paraguaylainen jalkapalloilija. Hän oli pelipaikaltaan keskuspuolustaja.

Miranda edusti suomalaista Myllykosken Palloa vuosina 2005–2008. Hän pelasi neljän kauden aikana Veikkausliigassa 88 ottelua, teki kuusi maalia ja voitti Suomen mestaruuden kaudella 2005. Kauden 2008 jälkeen hän palasi kotimaahansa, jossa hän on aikaisemmin pelannut muun muassa kolmen kauden ajan Sport Colombiassa. Miranda palasi jälleen Veikkausliigaan kaudeksi 2010 FC Lahden riveihin ja kaudeksi 2013 FF Jaroon.

## Lähteet
Elegance in Black

**Elegance in Black** on metalliyhtye Diablon esikoisalbumi, joka julkaistiin 6. marraskuuta 2000.

## Kappaleet
# 
# 
# 
# 
# 
# 
# 
# 
# 
# 

## Kokoonpano
;Yhtye
* Rainer Nygård – laulu, kitara
* Marko Utriainen – kitara
* Aadolf Virtanen – basso
* Timo Kemppainen – rummut

;Tuotanto
* Samu Oittinen – äänittäjä
* Mikko Karmila – miksaaja (Finnvox)
* Miikka Tikka – kansikuva

## Arvostelut
* Soundi: 

## Lähteet

## Aiheesta muualla
* 
*
Ptolemaioksen lause

**Ptolemaioksen lauseet** ovat geometriassa nelikulmioihin liittyviä tuloksia. Kuuluisimpia Klaudios Ptolemaioksen nimiin kirjattuja tuloksia ovat syklisiin nelikulmioihin liittyvä yhtälö ja yleisiin nelikulmioihin liittyvä epäyhtälö. Näiden avulla hän muun muassa johti eräitä trigonometrian summakaavoja.

## Ptolemaioksen lause
Ptolemaios todisti konveksille sykliselle nelikulmiolle seuraavan lauseen (kuvan merkinnöillä):
:AB \cdot CD + BC \cdot AD = AC \cdot BD, 
eli vastaisten sivujen tulojen summa on sama kuin lävistäjien tulo (todistus ).

### Pythagoraan lause
Jos nelikulmio on (syklinen) suorakulmio, ovat vastaiset sivut yhtäpitkät. Nimeämällä kärjen A mukaan AB = CD ja AC = BD ja toteamalla lävistäjien olevan yhtäpitkät AD = BC, saadaan
:AB \cdot AB + AD \cdot AD = AC \cdot AC
eli
:AB^2 + AD^2 = AC^2.
Tämä on Pythagoraan lause suorakulmaiselle kolmiolle, jota mainitut sivut merkitsevät.

## Ptolemaioksen toinen lause
Ptolemaios huomasi toisenkin ominaisuuden. Syklisen nelikulmion lävistäjät ovat verrannollisia lävistäjän päätepisteistä lähtevien sivujen tulojen summaan. Esimerkiksi lävistäjän **AC** päätepisteestä **A** lähtee sivut **AB** ja **AD** ja päätepisteestä **C** lähtee sivut **CB** ja **CD**. Verrannollisuus on esitettävissä
:AC \sim AB \cdot AD + CB \cdot CD.
Lävistäjien suhde on siten (todistus )
:\frac{AC}{BD}=\frac{AB\cdot AD+CB\cdot CD}{BA\cdot BC+DA\cdot DC}. 

## Ptolemaioksen epäyhtälö
Ensimmäisen lauseen mukaan nelikulmion ABCD sivujen ja lävistäjien pituuksille voidaan esittää
:AB\cdot CD+BC\cdot AD\geq AC\cdot BD.
Epäyhtälö on voimassa kaikille nelikulmioille, mutta yhtäsuuruus on voimassa vain syklisille nelikulmioille.

### Ptolemaioksen epäyhtälön todistus
Tarkastellaan nelikulmiota ABCD. Konstruoidaan nyt piste E siten, että kolmiot ACD ja AEB ovat yhdenmuotoiset(\angle ABE=\angle CDA ja \angle BEA=\angle CAD). Tällöin \frac{AE}{AC}=\frac{AB}{AD}=\frac{BE}{DC},
joten
BE=\frac{AB\cdot DC}{AD}.
Koska myös \angle EAC=\angle BAD, on
\frac{AD}{AC}=\frac{AB}{AE}, sillä kolmiot EAC ja BAD ovat yhteneviä. Siten EC=\frac{AC\cdot DB}{AD}.
Siten ABCD on jännenelikulmio, joten \angle ABE+\angle CBA=\angle ADC+\angle CBA=180^\circ.
Siten pisteet C, B ja E ovat samalla suoralla, joten
EC=EB+BC.
Nyt saadaan siis \frac{AC\cdot DB}{AD}=\frac{AB\cdot DC}{AD}+BC.
Kertomalla yhtälö puolittain AD:llä saadaan AC\cdot DB=AB\cdot DC+BC\cdot AD.

Oletetaan sitten, että ABCD ei ole jännenelikulmio. Tällöin \angle ABE+\angle CBA=\angle ADC+\angle CBA\neq 180^\circ,
joten pisteet E, B ja C muodostavat kolmion. Siten kolmioepäyhtälön nojalla on voimassa EC. Edelleen saadaan aiemmin johdetusta identiteetistä \frac{AC\cdot DB}{AD}
Siis AC\cdot DB
Nämä yhdessä antavat Ptolemaioksen ensimmäisen lauseen:
AC\cdot DB\leq AB\cdot DC+BC\cdot AD, missä yhtäsuuruus esiintyy vain jos ABCD on jännenelikulmio.

## Lähteet
Matti Aura (kokoomus)

**Matti Ilmari Aura** () oli suomalainen varatuomari, talouselämän vaikuttaja ja poliitikko. Ennen poliittista uraansa Matti Aura toimi muun muassa Keskuskauppakamarin toimitusjohtajana vuosina 1986–1997. Hänen poliittinen uransa koostui vajaan kahden vuoden kaudesta liikenneministerinä Lipposen ensimmäisessä hallituksessa. Aura erosi tehtävästä Soneran osakekauppoihin liittyvän kohun seurauksena vuonna 1999.

Aura oli kolmannen polven ministeri, sillä hänen isänsä Teuvo Aura oli kahden virkamieshallituksen pääministeri ja hänen isoisänsä Jalo Aura oli niin ikään toiminut ministerinä useammassa hallituksessa. Puoluetaustaltaan Matti Aura oli kokoomuslainen. Ennen kuolemaansa hän toimi Suomen Satamaliiton toimitusjohtajana.

## Lähteet

## Aiheesta muualla
* Matti Auran muistokirjoitus Helsingin Sanomissa 
* 
*
Giovanni Ribisi

**Antonino Giovanni Ribisi** (s. 17. joulukuuta 1974 Los Angeles) on yhdysvaltalainen näyttelijä ja tuottaja.

Ribisi aloitti näyttelijänuransa televisiossa. Hän teki vierailuja useisiin televisiosarjoihin muun muassa ''Salaisiin kansioihin'', ''Pulmuset''-sarjaan ja ''Frendeihin'', missä Ribisi esitti Phoeben veljeä Frankia. Elokuvarooleja Ribisi sai 1990-luvun puolivälistä lähtien.

Giovanni Ribisillä on yksi lapsi ensimmäisestä avioliitostaan näyttelijä Mariah O'Brienin kanssa. Ribisi on skientologi.

## Valikoitu filmografia
* *[[Esikaupungin jengi]]* (*SubUrbia*, 1996)
* *[[That Thing You Do!]]* (1996)
* *[[Lost Highway (elokuva)|Lost Highway]]* (1997)
* *[[Pelastakaa sotamies Ryan]]* (*Saving Private Ryan*, 1998)
* *[[Virgin Suicides]]* (1999)
* *[[The Gift – Enne]]* (*The Gift*, 2000)
* *[[Boiler Room]]* (2000)
* *[[Puhallettu 60 sekunnissa (vuoden 2000 elokuva)|Puhallettu 60 sekunnissa]]* (*Gone in Sixty Seconds*, 2000)
* *[[Heaven (elokuva 2002)|Heaven]]* (2002)
* *[[Masked and Anonymous]]* (2003)
* *[[Lost in Translation]]* (2003)
* *[[I Love Your Work]]* (2003)
* *[[Basic (elokuva)|Basic]]* (2003)
* *[[Sky Captain and the World of Tomorrow]]* (2004)
* *[[Love’s Brother]]* (2004)
* *[[Flight of the Phoenix – Aavikkolento]]* (*Flight of the Phoenix*, 2004)
* *[[Perfect Stranger – vaara verkossa]]* (*Perfect Stranger*, 2007)
* *[[Avatar (elokuva)|Avatar]]* (2009)
* *[[The Rum Diary]]* (2011)
* *[[Salakuljettaja (elokuva)|Salakuljettaja]]* (*Contraband*, 2012)
* *[[Columbus Circle (elokuva)|Columbus Circle]]* (2012)
* *[[Ted (elokuva)|Ted]]* (2012)
* *[[Gangsterisota]]* (*Gangster Squad*, 2013)
* *[[Selma (elokuva)|Selma]]* (2014)
* *[[Ted 2]]* (2015)
* **' (2022)
* **' (2025)
* *[[Avatar 4]]* (2029)

## Yksityiselämä
Ribisillä on kaksossisar Marissa Ribisi, joka myös on näyttelijä. Marissa Ribisi oli naimisissa popmuusikko Beckin kanssa.

## Lähteet

## Aiheesta muualla
* 
*
Pierre Bismuth

**Pierre Bismuth** (s. 1963 Neuilly-sur-Seine, Ranska) on ranskalainen taiteilija, joka oli mukana käsikirjoittamassa elokuvaa Tahraton mieli. Bismuth voitti yhdessä Charlie Kaufmanin ja Michel Gondryn kanssa Tahrattomasta mielestä parhaan alkuperäiskäsikirjoituksen Oscar-palkinnon. Bismuth ja Gondry kirjoittivat tarinan, jonka pohjalta Kaufman loi nerokkaan käsikirjoituksensa. Bismouth on käsitellyt muistia ja ihmismielen erikoisuuksia myös taiteessaan.

Pierre Bismuth työskenteli Michel Gondryn kanssa ensimmäisen kerran 1990-luvulla kun he tekivät yhdessä ranskalaista musiikkivideota. Vuonna 2005 Bismuth ja Gondry tekivät videoinstallaation *The All Seeing Eye*, joka on teemoiltaan lähellä Tahratonta mieltä.

Bismouth on valmistunut pariisilaisesta École nationale supérieure des arts décoratifs -taidekoulusta, nykyisin hän asuu ja työskentelee Lontoossa ja Brysselissä.

## Kirjallisuutta
* Pierre Bismuth, Aaron Schuster ja Alexander Alberro: *Pierre Bismuth* (Art Gallery of York University 2006, )
* Raimar Stange, Thierry Davila ja Michael Newman: *Pierre Bismuth* (Flammarian 2006, )

## Lähteet

## Aiheesta muualla
* Pierre-Bismuth Artfacts.Netissä
* Bismothin mietteitä Oscar-gaalasta taidelehti Friezessä 
* Kuvaus All Seeing Eye -videoinstallaatiosta 
*
Aristokatit

**Aristokatit** () on vuonna 1970 valmistunut Disneyn piirroselokuva. Vaikka Walt Disney ei erityisemmin pitänyt kissoista, hän päätti tehdä niistä elokuvan. Disney kuoli syöpään neljä vuotta ennen *Aristokattien* ensi-iltaa, mutta ehti olla mukana suunnittelemassa elokuvaa. Elokuva oli jättimenestys ja siitä on tehty monta kirjatarinaa. 

## Juoni

Elokuva sijoittuu vuoden 1910 Pariisiin, Ranskaan. Emokissa nimeltä Herttuatar ja hänen kolme pientä kissanpoikastaan, Marie, Berlioz ja Toulouse, asuvat eläkkeelle jääneen oopperalaulaja Madame Adelaide Bonfamillen kartanossa yhdessä tämän englantilaisen hovimestarin Edgarin kanssa. Elokuvan alussa Madame Adelaide päättää tehdä testamentin yhdessä lakimiehensä Georges Hautecourtin kanssa, joka on hänen iäkäs mutta omalaatuinen vanha ystävänsä. Madame Adelaide ilmoittaa, että hän haluaa jättää omaisuutensa kissoilleen ja että Edgar perii varat vasta kissojen kuoltua. Edgar kuulee Madame Adelaiden sanat omasta huoneestaan, eikä ole lainkaan mielissään siitä, että joutuu odottamaan kissojen luonnollista kuolemaa ennen kuin pääsee käsiksi Madamen varoihin. Hän kehittääkin juonen päästäkseen kissoista eroon hetimmiten: hän juottaa kissoille kermaa johon on lisätty unilääkettä. Yöllä hän vie kissat kauas maaseudulle. Herttuatar ja pennut tutustuvat kissaan nimeltä Thomas O'Malley, joka lupaa viedä heidät takaisin Pariisiin. Madame on murheen murtama kissojensa katoamisesta samaan aikaan kun Edgar haaveilee tämän perinnöstä tietämättään että kissat aikovat kostaa hänelle. Lopussa Edgar päätyy Timbuktuun menevään arkkuun. Madame avaa kotinsa kaikille Pariisin kujakissoille. 

## Ääninäyttelijät

## Suomenkieliset versiot

### Vuoden 1971 dubbaus
* Ohjaus: Reino Bäckman
* Dialogin käännös: Lea Joutseno
* Laulujen käännös: Pertti Reponen ja Reino Bäckman
* Äänittäjä: Raimo Kiialainen
* Tuotanto: Suomi-Filmi Oy

### Vuoden 1994 dubbaus
* Ohjaus ja käännös: Pekka Lehtosaari
* Tuottaja: Ari Parviainen
* Tuotantosihteeri: Jaana Rask
* Suomenkielinen toteutus: Tuotantotalo Werne Oy
* Äänitys ja miksaus: Magnus Axberg ja Jari Ikonen
* Luova johto: Kirsten Saabye
* Suomenkielisen version tuottaja: Disney Character Voices International, Inc.

## Lähteet

## Aiheesta muualla
*
Curtiss P-6 Hawk

**Curtiss P-6 Hawk** on Curtiss Aeroplane and Motor Companyn valmistama yhdysvaltalainen kaksitasoinen hävittäjälentokone. Konemalli oli Yhdysvaltain armeijan lentojoukkojen (United States Army Air Corps, USAAC) käytössä 1929–1939. Myös Yhdysvaltain laivasto käytti konetta mallinimellä F6C.

P-6 oli muunnos aiemmasta P-1B-mallista. P-6-sarjaan kuului kahdeksan mallia (A-H) ja 13 niitten alatyyppiä.

P-6E oli P-6-sarjan eniten rakennettu malli ja viimeinen USAAC:in kaksitasohävittäjä. Sitä valmistettiin 1930-luvun talouslaman vuoksi vain 46 kappaletta.

## Versiot
*XP-6, 1 kpl. P-2:n uudella moottorilla varustettuna. 
*P-6, 18 kpl. Uudelleensuunniteltu P-1B. 
*XP-6A, 1 kpl. P-1A varustettuna XPW-8A:n siivillä.  
*P-6A, 8 kpl.  P-6 uudella moottorilla varustettuna.
*XP-6B, 1 kpl. P-1C uudella moottorilla ja polttoainesäiliöillä varustettu muunnos. 
*P-6C, 0 kpl. P-6A muunnos joka peruutettiin ennen valmistumista. 
*XP-6D, 1 kpl. P-6 uudella moottorilla varustettuna.
*P-6D, 12 kpl. P-6A, varustettuna F-2E-ahtimella. 
*P-6E, 46 kpl. Aiempi Y1P-22-malli. 
*XP-6F, 1 kpl. P-6E varustettuna F-2F-ahtimella. 
*P-6F, 2 kpl. XP-6F ja XP-6H uusilla moottoreilla varustettuna. 
*XP-6G, 1 kpl. P-6E uudella moottorilla varustettuna.
*XP-6H, 1 kpl. P-6E uusilla siipipaneeleilla varustettuna.  

## Tekniset tiedot

## Lähteet

## Aiheesta muualla

*P-6 sivu National Museum of the United States Air Force
*Joe Baugherin Curtiss P-6 Hawk historiasivu